خاریجی ایشلر ناظیرلیگی اؤلکه وطنداش‌لارینی کرونا ویروسون ان چوخ یاییلدیغی ووهان ایالتیندن چیخارماق اوچون ساغلیق ناظیرلیگی‌نین فعالیته باشلادیغینی آچیقلاییب.
ناظیرلیگین آچیقلاماسیندا بیلدیریلیب کی، پکن-‌ده کی سفیرلیک ایله بیرگه یئرلی قوروم‌لارلا و بو اؤلکه‌ده یاشایان تورکیه وطنداش‌لاری ایله یاخیندان علاقه ساخلانیلیر.
بو آرادا خاریجی ایشلر ناظیرلیگی وطنداش‌لاری خصوصی احتیاج اولما‌دان چینه گئتمه‌مه‌یه، چین-ده اولان‌لاری ایسه خسته‌لیگه یولوخما حال‌لاری‌نین داها چوخ اولدوغو بؤلگه‌لردن اوزاق اولماغا، طبی قایدا‌لارا عمل ائتمه‌یه چاغیریب.
آچیقلامادا تورکیه-‌ده تصدیقلنمیش یئنی نوع  کرونا ویروس اپیدمیاسی‌نین اولمادیغی دا وورغولانا‌راق، “شوبهه‌لی بیر چین‌لی یولجو 25 ژانویه شنبه گونو اؤلکه‌سینه گئری قایتاریلدی. ساغلیق ناظیرلیگیمیز اؤلکه‌میزه اولوسلار آراسی گیریش‌لرین اولاجاغی بوتون منطقه‌لرده خالقین ساغلام‌لیغی اوچون لازیم اولان بوتون تدبیرلری گؤرموش‌دور” ایفاده‌سی ایشلدیلیب.
